Karl Johan Aarønes

Karl Johan Aarønes (født 8. mai 1900 på Bolsøy, død 12. august 1969) var en norsk politiker (Ap).

Aarønes gikk på Møre folkehøyskole 1917–1918, og tok en kort teknisk utdannelse i Kristiania 1921–1922. Han arbeidet det meste av sin yrkeskarriere utenom politikken i Veikontoret i Møre og Romsdal. Aarønes arbeidet som arbeidsdirektør i Møre og Romsdal da han pensjonerte seg i 1967.

Han var medlem av Molde bystyre 1945–1955 og 1960–1963, herunder varaordfører 1952–1955 og 1960–1963. I stortingsvalget i 1949 ble han valg til første vararepresentant for kjøpstedene i Møre og Romsdal fylke (Kristiansund, Molde, Ålesund) for stortingsperioden 1950-1953. Han møtte som fast representant i Stortinget i hele perioden for Ulrik Olsen, som var kommunalminister i Einar Gerhardsens andre regjering og i Oscar Torps regjering. Aarønes var medlem av Stortingets kommunalkomité.

Eksterne lenker 
 

Stortingsrepresentanter fra Ap
Stortingsrepresentanter for kjøpstedene i Møre og Romsdal
Stortingsrepresentanter 1950–1953
Lokalpolitikere i Molde
Ap-politikere i Møre og Romsdal
Norske embets- og tjenestemenn
Personer fra Molde kommune